149 N. V. Ussing. 
dannet sig foran denne. Henimod 1 km Vest for Hagebro 
findes i en lille Teglværksgrav over Tertiæret 2 m lagdelt 
kalkfrit Diluvialler med underordnede Sandlag, dækket af 1,5 m 
Hedesand; denne paa en Hedeslette usædvanlige Lerforekomst 
staar mulig i Forbindelse med ovennævnte Forhold. 
Ved fortsat Afsmeltning trak Isranden paa Hjelmhede sig 
tilbage fra den sydlige Del af denne Lavning, og der aabnedes 
Afløb mod Nord. Fra Hedesletten maatte da Vandet strømme 
rask ned mod Lavningen, og brede Erosionsdale aad sig fra 
Hjelmhede op gennem den nydannede Hedeslette. Saaledes 
opstod Karup Dalsystemet; Erosionen skred frem helt op til 
Isranden ved Dollerup, Torning og Moselund, og Hedeslettens 
Aflejringsperiode afsluttedes derved, at nu Afløbet frå Isranden 
fandt Vej gennem de ny Erosionsdale. Hedeslettens sydligste 
Tilløb (fra Sebstrup) paavirkedes ganske vist ikke af disse, 
men det maa være ophørt omtrent paa samme Tid eller kort 
formden paa Grund af den østlige Isrands Tilbagevigen. 
Isresterne paa Hjelmhede holdt sig i nogen Tid, medens 
Vandmasserne fra Karup Dalsystemet strømmede ud imellem 
dem; deres Bortsmelten gav Anledning til de ejendommelige 
Terrainformer i den større nordlige Del af Hjelmhede. 
Endelig trak Isranden sig saa langt tilbage, at der blev 
Vandskel Øst for Hedesletten. Da begyndte Udformningen 
af de store Fløddale i det østlige Morænelandskab, men 
Karup Dalsystemet mistede sine Tilløb og dets Dannelsestid 
var dermed forbi. Vinden legede vel endnu hist og her med 
det løse Sand, men snart fæstnedes Overfladen af Plante- 
væksten. Da det dybe Dalsystem maatte virke stærkt ud- 
tørrende paa betydelige Strækninger af Hedesletten, synes 
Klitdannelsernes ringe Udvikling at tyde paa, at Plantetæppet 
forholdsvis hurtig har bredt sig over den nydannede Slette. 
Hedeslettens geologiske Udvikling var dermed omtrent 
afsluttet; kun langs Nutidens Vandløb foregaar endnu nogén 
Erosion og Aflejring. å 
ÅÅ 
